Diari Oficial de la Generalitat Valenciana


Sumari del DOGV 4986, del 15-04-2005 (2005/3528)

RESOLUCIÓ de 30 de març de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació de l'Addenda de modificació del conveni entre el Ministeri d'Educació i Ciència/Consell Superior d'Esports i la Comunitat Autònoma de València, per a la realització del Cens d'Instal·lacions Esportives en el seu àmbit territorial.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4986

Data del DOGV
:   15-04-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/3528


Data del document
:   30-03-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Cultura, Educació i Esport
    * cooperació administrativa
    * instal·lació esportiva
    * esport
    * cens
    * administració central

RESOLUCIÓ de 30 de març de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació de l'Addenda de modificació del conveni entre el Ministeri d'Educació i Ciència/Consell Superior d'Esports i la Comunitat Autònoma de València, per a la realització del Cens d'Instal·lacions Esportives en el seu àmbit territorial. [2005/3528]
  
Subscrita, després de la tramitació prèvia reglamentària, entre el Consell Superior d'Esports i la Conselleria de Cultura, Educació i Esport de la Generalitat Valenciana, el 29 d'octubre de 2004, una Addenda de modificació del conveni entre el Ministeri d'Educació i Ciència/Consell Superior d'Esports i la Comunitat Autònoma de València, per a la realització del Cens d'Instal·lacions Esportives en el seu àmbit territorial, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentada Addenda, que ha quedat inscrita en el Registre de Convenis amb el número 0116/2005, i que figura com a annex d'esta resolució.
  
València, 30 de març de 2005.- La directora general de Relacions amb les Corts i Secretariat del Govern: Alida C. Mas Taberner.
  
ADDENDA DE MODIFICACIÓ DEL CONVENI ENTRE EL MINISTERI D'EDUCACIÓ I CIÈNCIA, EL CONSELL SUPERIOR D'ESPORTS I LA COMUNITAT AUTÒNOMA DE VALÈNCIA PER A LA REALITZACIÓ DEL CENS D'INSTAL·LACIONS ESPORTIVES EN EL SEU ÀMBIT TERRITORIAL.
  
Reunits
  
D'una part, el Sr. Jaime Lissavetzky Díez, secretari d'Estat - president del Consell Superior d'Esports, en virtut del nomenament efectuat per mitjà de Reial Decret 649/2004, de 19 d'abril, i en exercici de la competència que li conferix el seu càrrec, intervé en nom i representació de l'organisme mencionat, d'acord amb el Reial Decret 286/1999, de 22 de febrer, sobre estructura orgànica i funcions del Consell Superior d'Esports i d'adequació de l'organisme a la Llei 6/1997, de 14 d'abril, d'Organització i Funcionament de l'administració General de l'Estat, i de conformitat amb el que disposa l'article 6 en relació amb la disposició addicional tretze de la Llei 30/1992 de 26 de novembre de Règim Jurídic de les Administracions Públiques i del Procediment Administratiu Comú.
  
I d'una altra part, el Sr. Alejandro Font de Mora Turón, conseller de Cultura, Educació i Esport de la Generalitat Valenciana, facultat per a este acte en virtut de les atribucions que li conferix la Llei 5/1983, de 30 de desembre, de Govern Valencià, que està especialment autoritzat per a la subscripció del present conveni per acord del Consell de la Generalitat de data 29 d'octubre de 2004 d'acord amb l'article 54.bis, de la Llei de la Hisenda Pública de la Generalitat Valenciana, segons redacció efectuada per l'article 12 de la Llei 3/96 de 30 de desembre de Mesures de Gestió i Organització de la Generalitat Valenciana i amb l'article 21 f) de la Llei 5/83, de 30 de desembre, de Govern Valencià.
  
En virtut de les competències que a ambdós parts els conferix el seu càrrec i reconeixent-se mútuament poders i facultats suficients per a formalitzar el present document.
  
EXPOSEN
  
1. Que, amb data 29 d'octubre de 1996, el Consell Superior d'Esports, organisme autònom del Ministeri d'Educació i Ciència, i la Comunitat Autònoma de València van firmar un conveni per a la realització del Cens Nacional d'Instal·lacions Esportives en l'àmbit territorial de València.
  
El dit conveni s'ha prorrogat automàticament per períodes anuals, en no haver-hi cap denuncia expressa d'alguna de les parts, que haurà de produir-se, almenys, amb tres mesos d'antelació a l'acabament d'eixe període anual.
  
2. En la Comissió Mixta de seguiment del referit conveni, celebrada el dia 20 de juny de 2003, es va posar de manifest la necessitat de procedir a l'actualització de les dades, atés el temps transcorregut des de la seua elaboració.
  
3. L'actualització del cens constarà dels treballs següents:
  
- Desenvolupament d'una aplicació Informàtica.
  
- Realització d'un treball de camp.
  
- Estudi, anàlisi i divulgació de les dades.
  
- Establiment del control extern de qualitat.
  
4. El desenvolupament de l'aplicació informàtica, que gestionarà la base de dades, està inclòs en el Pla d'Acció INFO XXI, (Projecte PISTA-CNID) dedicat al desenvolupament de l'administració electrònica i promogut i coordinat pel Ministeri d'Indústria, Turisme i Comerç. La contractació i el finançament d'esta, que ascendix a 769.080 €, seran assumits pel Ministeri indicat, sobre la base del conveni de col·laboració de data 1 de juliol de 2003, subscrit amb el Consell Superior d'Esports.
  
5. La resta dels treballs indicats seran executats per les institucions firmants, segons els acords que s'establixen a continuació, i el seu finançament al 50%, tal com establix el conveni.
  
En consideració al que s'ha exposat, ambdós parts
  
ACORDEN
  
1. Que es realitze l'actualització del Cens Nacional d'Instal·lacions Esportives en l'àmbit territorial de la Comunitat Autònoma de València.
  
2. El treball de camp, l'estudi, l'anàlisi i divulgació de les dades i el control extern de qualitat seran realitzats pel CSD.
  
3. L'execució del treball de camp s'efectuarà coordinadament amb l'execució del desenvolupament de l'aplicació informàtica, i haurà d'estar acabat en l'últim trimestre de l'any 2004.
  
4. Partint del nombre d'instal·lacions esportives i d'espais esportius estimats en 5.950 i 16.091, respectivament, el cost i el seu finançament en euros és el següent:
  
5. La contribució de la Generalitat Valenciana es farà efectiva a càrrec de l'aplicació pressupostària 66.50.87.900.67.3 AT000 dels pressupostos per a l'exercici 2004.
  
6. Que sobre la base de l'estimació anterior, la CA transferirà al CSD la quantitat de 142.646,78 €, que correspon al 50% del cost dels treballs.
  
7. Que ambdós parts assumiran les variacions que sobre el cost estimat es puguen produir, igualment, al 50%.
  
8. Que abans de l'aprovació de l'adjudicació dels expedients de contractació hauran de remetre's els documents següents:
  
a) Compromís per òrgan competent que en el pressupost de l'any 2004 s'inclourà un crèdit destinat a finançar el cens.
  
b) Remissió de l'acord o resolució d'aprovació del finançament per l'òrgan competent i dels documents comptables corresponents.
  
9. Per a posteriors actualitzacions i revisions la Comunitat Autònoma de València establirà els mecanismes necessaris per a demanar les altes, baixes i modificacions que afecten la seua base de dades, la validació d'estes i la seua inscripció instantània en la base de dades de la Comunitat Autònoma i del Consell Superior Esports. Les actuacions necessàries per a la seua realització seran fixades al si de la Comissió Mixta creada en el present conveni.
  
10. En tot allò no regulat expressament en la present addenda, s'aplicarà el que preveu el conveni subscrit el 29 d'octubre de 1996.
  
I com a prova de conformitat, les parts firmen el present document, en triple versió exemplar, a Madrid 29 d'octubre de 2004.
  
Pel Consell Superior d'Esports, El secretari d'Estat-presidente del Consell Superior d'Esports: Jaime Lissavetzky Díez
  
Per la Generalitat Valenciana, el conseller de Cultura, Educació i Esport: Alejandro Font de Mora Turón.